
IŠMOKOS, AUGINANTIEMS VAIKUS IKI 18 M. (BESIMOKANČIUS IKI 24 M.) ASMENIMS SU NEGALIA, KURIE ANTA PRIPAŽINTI NEDARBINGAIS IR KURIŲ ŠEIMOSE NĖRA DARBINGŲ ASMENŲ, SKYRIMAS

Paslaugos apibūdinimas 
Išmoka mokama auginantiems vaikus iki 18 metų (besimokančius bendrojo lavinimo mokykloje, profesinėje, aukštesniojoje mokykloje ar aukštojoje mokykloje dienine forma – iki 24 metų) nedirbantiems asmenims su negalia, kuriems nustatytas nuo 0−25 proc. dalyvumo lygis (iki 2023 m. gruodžio 31 d. darbingumo lygis) ir kurių šeimose nėra darbingų asmenų. 
20 procentų BSI dydžio išmoka mokama už einamąjį mėnesį asmeniui ir naudojama pagal tikslinę paskirtį komunalinėms paslaugoms, elektros energijos ar telefono išlaidoms apsimokėti ar kurui įsigyti. Išmoka, negauta dėl asmens mirties, neišmokama. Išmokos skiriamos ir mokamos nuo prašymo pateikimo dienos, tačiau ne daugiau kaip už mėnesio nuo visų dokumentų, būtinų išmokai skirti, pateikimo dienos.
Išmokos skiriamos ir mokamos iki tol, kol atsiranda aplinkybių, turinčių įtakos mokėjimo nutraukimui: asmuo pripažįstamas iš dalies darbingas (t. y. asmeniui nustatomas 30−45 procentų darbingumo lygis), asmeniui su negalia įsidarbinus arba jam apsigyvenus stacionarinėje globos įstaigoje.

Paslaugos teikimo proceso aprašymas 
1. Paslaugos gavėjas prašymą teikia Kėdainių rajono savivaldybės administracijai raštu tiesiogiai asmeniui ar jo atstovui atvykus į Savivaldybės administracijos Socialinės paramos skyrių arba elektroniniu būdu per Socialinės paramos informacinę sistemą adresu www.spis.lt.  
2. Paslaugos vykdytojas išnagrinėja prašymą ir priima sprendimą dėl išmokos skyrimo / neskyrimo arba informuoja paslaugos gavėją dėl prašymo papildymo.
3. Paslaugos gavėjas apie  priimtą sprendimą informuojamas prašyme nurodytu informavimo būdu (registruotu laišku, elektroniniu laišku, telefonu).

Paslaugos teikimo informacija 
Paslauga yra nemokama ir suteikiama per 30 kalendorinių dienų.

Teisės aktai, reguliuojantys paslaugos teikimą
1. Lietuvos Respublikos Vyriausybės 1992 m. kovo 26 d. nutarimas Nr. 193 „Dėl medicininio ir socialinio neįgaliųjų aptarnavimo bei materialinės padėties garantijų“.
2. Lietuvos Respublikos socialinės apsaugos ir darbo ministro 2006 m. balandžio 6 d. įsakymas Nr.A1-98 „Dėl Išmokų neįgaliesiems mokėjimo tvarkos aprašo parvirtinimo“.

Informacija ir dokumentai, kuriuos turi pateikti asmuo 
1. Prašymą (priedas) skirti išmoką.
2. Asmens tapatybę patvirtinantį dokumentą.
3. Dalyvumo lygio pažymą arba asmens su negalia pažymėjimą (iki 2023 m. gruodžio 31 d. darbingumo lygio pažymą arba neįgalumo pažymėjimą),  kuriuose yra įrašas, kad asmeniui yra nustatytas  nuo 0−25 proc. dalyvumo lygis (iki 2023 m. gruodžio 31 d. darbingumo lygis)  (kopiją pasidaro Savivaldybės administracijos Socialinės paramos skyrius).
4. Kitus dokumentus (atsižvelgiant į aplinkybes).

Informacija ir dokumentai, kuriuos gauna paslaugos teikėjas 
Naudojantis Socialinių išmokų apskaitos sistema „Parama“ arba Socialinės paramos šeimai informacine sistema „SPIS“, gaunami duomenys iš:
1. Gyventojų registro duomenų bazės (išrašas).
2. SODRA duomenų bazės (išrašas).
3. Užimtumo tarnybos duomenų bazės (išrašas).
4. ANTA informacinės sistemos duomenų bazės (išrašas).
5. Mokinių registro duomenų bazės (išrašas).
6. Studentų registro duomenų bazės (išrašas).
7. Kiti duomenys (atsižvelgiant į aplinkybes).

Už paslaugos teikimą atsakingų asmenų kontaktai 
Socialinės paramos skyriaus vyr. specialistė Dėja Apanavičienė, tel. +370 347 69554, el. p. deja.apanaviciene@kedainiai.lt.

[bookmark: _Hlk193813708][bookmark: _Hlk191017611]Informacija apie teikėją
Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: _Hlk193961204]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

